Diari Oficial de la Generalitat Valenciana


Sumari del DOGV 1171, del 27-10-1989 (1989/815480)

ORDRE de 24 d'octubre de 1989, del Conseller d'Administració Pública, per la qual són dictades les normes relatives a l'exercici dels drets i deures electorals per part dels funcionaris i la resta de personal al servei de l'Administració Autonòmica Valenciana en les próximes Eleccions Generals, convocades per al 29 d'octubre de 1989.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/10/24/(1)/dof/vci/html**

### Dades del document

Número de DOGV
:   1171

Data del DOGV
:   27-10-1989

Secció del DOGV
:   DISPOSICIONS GENERALS

Número del document
:   1989/815480


Data del document
:   24-10-1989

Organisme emissor
:   Conselleria d'Administració Pública

Tipus de document
:   Ordre

Ordre de 24 d'octubre de 1989 del Conseller d'Administració Pública, per la qual són dictades les normes relatives a l'exercici dels drets i deures electorals per part dels funcionaris i la resta de personal al servei de l'Administració Autonòmica Valenciana en les proximes eleccions generals convocades per al 29 d'octubre de 1989.  
Publicat al Boletín Oficial del Estado, de 2 de setembre, el Reial Decret 1047/89 d?1 de setembre, de dissolució del Congrés dels Diputats i del Senat i de convocatòria d'eleccions, i també el Reial Decret 1087/89 de 8 de setembre, mitjançant el qual es dicten normes per tal de desenvolupar aquestes Eleccions Generals de 29 d'octubre de 1989, cal adoptar les mesures oportunes amb la finalitat de salvaguardar els drets i deures electorals que corresponen als funcionaris i la resta de personal al servei de l'Administració Autonòmica, tot i celebrar-se les eleccions en un dia de lleure habitual.  
La Llei 30/84 de 2 d'agost, de Mesures per a la Reforma de la Funció Pública, disposa en l'article 30.2 que podran concedir-se permisos durant el temps indispensable per tal de complir un deure inexcusable de caràcter públic o personal, als funcionaris i la resta de personal al servei de l'Administració Pública.  
Per altra banda, els articles 28, 76 i 78 de la Llei Orgànica 1/87 del Règim Electoral General, estableixen el dret a un permís retribuït i, si escau, a una reducció de la jornada de treball per a les persones que fóren nomenades Presidents o Vocals de meses electorals o que acreditaren la seua condició d'Interventors o Apoderats.  
Per aquesta raó, i fent ús de les facultats previstes en l'article 26 de la Llei de la Generalitat Valenciana 10/85 de la Funció Pública,  
ORDENE:  
Primer.  
Els funcionaris i la resta de personal de l'Administració Autonòmica Valenciana que el pròxim 29 d'octubre no gaudesquen del descans setmanal, tindran dret a un permís retribuït, d'acord amb les normes següents:  
A) Quan l?horari de treball no coincidesca amb el d'obertura de les meses electorals o ho faça per un període inferior a dues hores.  
- En aquest supòsit no tindran dret a permís retribuït.  
B) Quan l?horari de treball coincidesca en dues o més hores i menys de quatre amb l?horari d'obertura de les meses electorals.  
- Tidran permís retribuït de dues hores.  
C) Quan l?horari de treball coincidesca en quatre o més hores i menys de sis amb l?horari d'obertura de les meses electorals.  
- Tindran permís retribuït de tres hores.  
D) Quan l?horari de treball coincidesca en sis o més hores amb l?horari d'obertura de les meses electorals - Tidran permís retribuït de quatre hores.  
En tots els casos anteriors, quan realitzen una jornada inferior a l?habitual, la duració del permís abans assenyalat es reduirà en proporció a la relació entre la jornada de treball que desenvolupen i la jornada habitual.  
Segon.  
Els funcionaris i la resta de personal al servei de l'Administració Autonòmica Valenciana que siguen nomenats presidents o vocals de les meses electorals i aquells que acrediten llur condició d'interventors, tenen dret durant el dia de la votació a un permís retribuït de jornada completa, si no gaudeixen en aquesta data del descans setmanal, i a una reducció de llur jornada de treball de cinc hores el dia immediatament posterior.  
Així mateix, aquells que acrediten llur condició d'apoderats tenen dret a un permís retribuït durant el dia de la votació, si no gaudeixen en aquesta data del descans setmanal.  
Si algun dels treballadors inclosos en qualsevol dels dos supòsits anteriors hagués de treballar en el torn de nit en la data immediatament anterior a la jornada electoral, se li haurà de canviar el torn, a petició de l?interessat, per tal que puga descansar la nit anterior al dia de la votació.  
Tercer.  
La reducció de jornada, com a conseqüència dels permisos desplegats en els apartats anteriors, no suposarà minva de la retribució que per tots els conceptes estigueren obtenint, i servirà com a justificació adequada la presentació de certificat de vot o, si s'escau, l'acreditació de la mesa electoral corresponent.  
Quart.  
Aquesta ordre entrarà en vigor l'endemà de la seua publicació.  
València, 24 d'octubre de 1989.  
El Conseller d'Administració Pública,   
EMERIT BONO I MARTINEZ


Còpia Permalink ELI